 செங்கச்சுக் கொண்டுகண் ணாடையார்த்துச் சிறுமா னிடவரைக் காணில்நாணும்*  கொங்கைத் தலமிவை நோக்கிக்காணீர் கோவிந்த னுக்கல்லால் வாயில்போகா*  இங்குத்தை வாழ்வை யொழியவேபோய் யமுனைக் கரைக்கென்னை யுய்த்திடுமின். 4  ஆர்க்குமென் நோயி து அறியலாகா   தம்மனைமீர்! துழதிப்படாதே*  கார்க்கடல் வண்ணனென் பானொருவன் கைகண்ட யோகம் தடவத்தீரும்*  நீர்க்கரை நின்ற கடம்பையேறிக்  காளிய னுச்சியில் நட்டம்பாய்ந்து*  போர்க்கள மாக நிருத்தஞ்செய்த  பொய்கைக் கரைக்கென்னை யுய்த்திடுமின்.       5  கார்த்தண் முகிலும் கருவிளையும் காயா மலரும் கமலப்பூவும்*